open-index/open-wikipedia-markdown huggingface dataset:
Video Copilot

**Video Copilot** er et internettbasert selskap som spesialiserer seg i After Effects. Det publiserer kurs, selger plugins og videoklipp.

## Kurs
Kursene til Video Copilot er gratis, og siden den første i 2005 (Basic Sky Replacement) er det blitt utgitt over 150 av dem.

## Produkter
Selskapet selger musikk- og lydeffekter, arkivopptak («stock footage») og spesialeffekter i videoform, samt plugins og innstillinger for After Effects.

## Eksterne lenker
*
Galileo Ferraris kraftverk

**Galileo Ferraris kraftverk** er et varmekraftverk beliggende ved byen Trino Vercellese i provinsen Vercelli i regionen Piemonte i Italia. Det har en installert produksjonskapasitet på 700 MW fordelt på 1 x 350 og 2 x 390 mw blokker med gassturbiner. Anlegget ble utbygd omkring 1990–1997. Brenselstypen er naturgass og fyringsolje, og operatør er energiselskapet Eni SpA. Utstyret er levert vesentlig av Ansaldo.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «CCGT Plants in Italy – Piedmont».
E-SDO

**E-SDO** (en forkortelse for **Extended Scattered Disc Object**) er en del av den samlede gruppen av transneptunske-objekt. Andre benevnelser er **Detached objects**, **Distant Detached Objects** eller **Scattered-Extended**. Det finns imidlertid ingen tydelig grense mellom objekter som kalles Scattered disc og de de som kalles Extended Scattered disc.

## Omløpsbanen
Det er oppdagelse av objekter som Sedna, 2000 CR<sub>105</sub> og 2004 XR<sub>190</sub> som har fremskaffet en egen klasse for objekter med en veldig eksentrisk bane, med en store halvakse på flere hundre AU og iblant med en betydelig banehelling. Perihelium ligger som regel fra 40 Au og utover, og man anser at slike omløpsbaner ikke kan ha blitt til på grunn av påvirkning fra Neptun eller fra noen av de andre gasskjempene. I stedet blir det fremmet teorier om at disse omløpsbanene har blitt skapt gjennom påvirkning av en stjerne eller en stor planet som har passert gjennom det ytre av solsystemet.

## Diskusjoner om Sednas klassifisering
Oppdageren av Sedna, Michael Brown, hevder at dette objektet ikke kan betraktes som en del av Kuiperbeltet, selv om han medgir at den i sin indre del av omløpsbanene befinner seg blant andre objekter i Kuiper-beltet. Brown ønsker heller å klassifisere Sedna som det første objektet som man har funnet i det indre av Oorts sky, et såkalt indre *Oorts sky-objekt* (OCO). Det han spesielt understreker er at Sednas perihelium ligger 76&nbsp;AU fra Solen, langt utenfor noe annet kjent objekt i Kuiper-beltet. Sednas aphelium ligger 900&nbsp;AU fra Solen.

## Referanser


## Eksterne lenker
*
Leini gasskraftverk

**Leini gasskraftverk** er et varmekraftverk beliggende i Storbyområdet Torino i regionen Piemonte i Italia. Det har en installert produksjonskapasitet på 385 MW fordelt på 1 x 385 blokk med 1+1 gassturbiner. Anlegget ble utbygd omkring 2000&ndash;2007. Brenselstypen er naturgass, og operatør er energiselskapet AceaElectrabel SpA. Utstyret er levert vesentlig av Ansaldo. Anlegget leverer inntil 170 mw fjernvarme.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Gas Turbine and Combined-Cycle Plants in Italy – Piedmont».
Arkitekturåret 1621

**Arkitekturåret 1621** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1621.

__TOC__

## Bygninger

*1613→1649: Restaurering av Regensburg Katedralen og renoveringer av den barokke kuppelen og tverrskipet.

## Hendelser

## Fødsler

## Dødsfall
…
Fast Five

***Fast Five*** er den fjerde oppfølgeren til filmen *[[The Fast and the Furious]]*. Handlingsrekkefølgen i denne filmen går bak den forrige oppfølgeren *[[Fast and Furious]]* og foran *[[The Fast and the Furious: Tokyo Drift]]*.

## Handling

Filmen starter i et middelklassestrøk i Rio de Janeiro i Brasil. Etter å ha hjulpet Dominic å rømme fra fengselsbussen oppsøker Brian og Mia Vince (spilt av Matt Schulze), deres tidligere teammedlem, for å prøve å finne jobb fordi de har dårlig råd. Han tipser dem om et bilran ombord på et tog om ikke lang tid. Han håper også at Dominic kan hjelpe dem, men er ikke sikker på når han ankommer Rio.

På toget noen dager senere blir det gjort avtalebrudd fra Vinces samarbeidspartnere, og Brian og Dominic strever for å få Mia og seg selv trygt vekk fra både toget og gangsterne. Det de ikke vet er at samarbeidspartnerne var ute etter en spesiell *[[Ford GT40]]* som inneholdt en chip over alle stedene som mafiaen hadde solgt narkotika. Denne bilen stakk Mia av med før noe mer skjedde. Vince stikker også av, i en De Tomaso Pantera. Etter å ha rømt fra toget blir Dominic og Brian pågrepet av mafiaen som sier at de skal ta hevn. Dom og Brian klarer å rømme, og bestemmer seg for å gjøre én siste jobb som kriminelle, nemlig å rundstjele mafiabossen Hernan Reyes (spilt av Joaquim de Almeida) som styrer alt av narkotikahandel både i og utenfor Rio.

Samtidig som denne historien starter, gjør Luke Hobbs (spilt av Dwayne Johnson) og hans spesialstyrke seg klar for å ta opp jakten på Dominic, Brian og Mia.

Tidenes bankjobb assosieres ofte med profesjonelle bankranere, men hva skjer når det er streetracere og et bankhvelv med 100 millioner dollar? Brian O'Connor og Dominic Toretto kaller sammen tidligere partnere, venner og gjengmedlemmer og briefer planen som er farlig, risikabel men samtidig spennende. I filmen får vi nemlig et gjensyn med tidligere skuespillere fra tidligere filmer som Ludacris i rollen som Tej Parker,Tyrese Gibson som Roman Pierce og Sung Kang i rollen som Hahn. Filmtraileren kom ut 14. desember 2010 og filmpremieren ble først satt til 29. april, men så endret til 4. mai . Filmingen er satt til Puerto Rico, Rio de Janeiro, Brasil, Los Angeles og Atlanta.

## Rolleliste
* Paul Walker som Brian O'Connor.
* Vin Diesel som Dominic Toretto.
* Dwayne Johnson som Luke Hobbs, som DSS agent.
* Tyrese Gibson som Roman Pearce, Brians barndomsvenn fra Barstow.
* Jordana Brewster som Mia Toretto, Dominics lillesøster.
* Matt Schulze som Vince, Dominics barndomsvenn og tidligere teammedlem fra The Fast and the Furious.
* Sung Kang som Han Lue, Dominics partner og venn gjennom flere år.
* Ludacris som Tej Parker, en tidligere team kamerat av Brian og Roman.
* Tego Calderon som Tego Leo
* Don Omar som Rico Santos
* Gal Gadot som Gisele Harabo
* Joaquim de Almeida som mafiabossen Hernan Reyes
* Elsa Pataky som konstabel Elena Neves
* Michael Irby som Zizi
* Alimi Ballard som Fusco
* Fernando Chien som Wilkes
* Yorgo Constantine som Chato
* Geoff Meed som Macroy
* F. Valentino Morales som Malo
* Michelle Rodríguez som Letty Ortiz
* Eva Mendes som Monica Fuentes
## Eksterne lenker
* 
*
Kim Yong-jun

**Kim Yong-jun** (født 19. juli 1983) er en nordkoreansk fotballtrener og tidligere fotballspiller som blant annet spilte for Pyongyang City i DPR Korea League, den øverste fotballdivisjonen i Nord-Korea. Han spilte på midtbanen.

## Eksterne lenker
* 
* Profil på National Football Teams
Hong Yong-jo

**Hong Yong-jo** (født 22. mai 1982) er en nordkoreansk fotballspiller som spiller for FC Rostov i Russland. Han spiller på midtbanen.

## Referanser


## Eksterne lenker
* 
*  FC Rostov Profil 
*  Stats from Serbia at Srbijafudbal
Marghera Levante kraftverk

**Marghera Levante kraftverk** er et varmekraftverk beliggende i provinsen Venezia i regionen Veneto i Italia. Det har en installert produksjonskapasitet på 766 MW fordelt på 2 x 128 blokker med gassturbiner, én 260-MW-blokk med gassturbiner, samt én 110-MW-blokk og en 140-MW-blokk med dampturbiner. Anlegget ble utbygd omkring 1960&ndash;2001. Brenselstypen er opprinnelig gass og fyringsolje, men idag vesentlig naturgass, og operatør er energiselskapet Edison SpA. Utstyret er levert vesentlig av Alstom.

Utslippene av CO2 i 2008 var på om lag 1.077.357 tonn, betydelig under dette årets utslippskvote.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Gas Turbine and Combined-Cycle Plants in Italy – Veneto».
Andrés Guardado

**José Andrés Guardado Hernández** (født 1986) er en mexicansk tidligere fotballspiller som spilte for det .

Guardado debuterte for klubben Atlas fra Guadalajara som 18-åring i august 2005. 

## Landslaget
I desember 2005 debuterte han for Mexicos A-landslag, mot . Neste sommer var han med i Mexicos tropp til fotball-VM i 2006, der han fikk en kamp som innbytter. 

Han ble også tatt ut til Fotball-VM 2010 i Sør-Afrika.

Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
Ostiglia kraftverk

**Ostiglia kraftverk** er et varmekraftverk beliggende i provinsen Mantova i regionen Lombardia i Italia. Det har en installert produksjonskapasitet på 1.482 MW fordelt på 3 x 384 blokker med kombinasjonssyklus gassturbiner, og én 300 MW blokk med dampturbiner. Anlegget ble utbygd omkring 1960–1974, med flere senere utbyttigner av kokere. Brenselstypen er naturgass og fyringsolje, og operatør er energiselskapet E.ON Italia SpA. Utstyret er levert vesentlig av Ansaldo.

Utslippene av CO2 i 2008 var på om lag 2.295.105 tonn, drøye ti prosent over dette årets utslippskvote.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Gas Turbine and Combined-Cycle Plants in Italy – Northern Italy».
Satellittgalakse

En **satellittgalakse** er en galakse som kretser rundt en større galakse på grunn av den gravitasjonelle attraksjonen, selv om en galakse består av et stort antall objekter (som stjerner, stjernetåker og planeter) som representerer et vektgjennomsnitt (gjennom masse) av posisjonene for hvert objekt.

I et par av galaksene som kretser rundt hverandre er den ene betydelig større enn den andre. Den største er hovedgalaksen, og den mindre er satellitten. Om to galakser er av omtrent samme størrelse, sier man at de danner et dobbeltsystem.

Galakser som møter hverandre fra ulike retninger kan smelte sammen, rive hverandre i stykker, eller overføre noen av dens medlemmer. I disse situasjonene kan det være vanskelig å snakke om hvor en galakse slutter og den andre begynner. Kollisjoner mellom galakser behøver ikke involvere kollisjoner mellom objekter fra den ene galaksen og objekter fra den andre, ettersom de hovedsakelig består av vakuum.

## Se også
*Dverggalakse
*Vekselvirkende galakse
Kaholmene

**Kaholmene** (Søndre og Nordre Kaholmen) er to mindre øyer i Drøbaksundet ved sydspissen av Håøya. De to Kaholmene er skilt med et smalt og grunt sund, med bro over. Øyene er kjent for festningsanlegget Oscarsborg, og senkingen av det tyske slagskipet «Blücher» den 9. april 1940. 
På vestsiden av Nordre Kaholmen er det nå en lun gjestehavn.

## Referanser




## Eksterne lenker
* Oscarsborg festning
Jun’ichi Inamoto

, født 18. september 1979 i Yusui, Kagoshima i Japan, er en japansk fotballspiller som spilte bl.a. for Stade Rennais i fransk Ligue 1. Per august 2016, spilte han for Consadole Sapporo i J2 League. Han spilte også for det .

## Eksterne lenker
*
An Chol-hyok

**An Chol-hyok** (født 27. juni 1985) er en nordkoreansk fotballspiller som spiller for Rimyongsu Sports Group i DPR Korea League, den øverste fotballdivisjonen i Nord-Korea. Han spiller som angriper.

Han var tatt ut i troppen til VM 2010 i Sør-Afrika, men i likhet med tre av lagkameratene ble han ikke meldt opp troppen til Nord-Koreas første kamp mot , trolig på grunn av en formell feil fra den nordkoreanske landslagsledelsens side.

## Referanser


## Eksterne lenker
*
Vekselvirkende galakse

**Vekselvirkende galakser** er par eller grupper av galakser som har blitt deformert på grunn av gjensidig gravitasjonell påvirkning mellom hverandre. Vekselvirkningen kan føre til at galaksene til slutt blir slått sammen til én. De fører også gjerne til at lange tidevannshaler av gass og stjerner blir dratt ut av galaksene. Deler av tidevannshalene kan med tiden klumpe seg sammen og danne dverggalakse. Man regner med at galaksevekselvirkning fører til eksplosiv stjernedannelse i involverte galakser.

## Kilder
* *Interacting galaxies* s. 199 i Philip's Astronomy Encyclopedia (2002)

## Eksterne lenker
* 
* Hubble-bilde av vekselvirkende galakser
Galaktiske tidevannskrefter

**Galaktiske tidevannskrefter** er tidevannskrefter som oppleves av objekter underlagt gravitasjonsfeltet til en galakse, som for eksempel Melkeveien. Spesielle områder av interesse innen galaktiske tidevannskrefter inkluderer galaktiske kollisjoner, påvirkningen av dverg- eller satellittgalakser, og Melkeveiens tidevannseffekt på hypotesen om Oorts sky i vår eget solsystem.
Jong Tae-se

**Jong Tae-se** (født 2. mars 1984 i Nagoya i Aichi i Japan) er en japanskfødt fotballspiller som har både nordkoreansk og sørkoreansk pass. Per mai 2020 spiller han for Shimizu S-Pulse. Han spiller som angriper.

Navnet hans er **Chong Tese** i Japan og **Jeong Dae-Se ** i Sør-Korea.

Jongs far har sørkoreansk statsborgerskap, mens hans mor har nordkoreanks statsborgerskap. Hans mor er musikklærer på en Nord-Korea-finansiert Chongryonskole i Japan, og Jong selv gikk på en slik skole. Han skrev under for tyske VfL Bochum etter VM i fotball 2010. I debutsesongen skåret han ti mål for VfL Bochum, og ble toppscorer i klubben.

## Annet
Jong, som er kjent for sin sterke fysikk, blir kalt «menneskelig bulldoser» eller «nordkoreanske Rooney» av fans.

## Referanser


## Eksterne lenker
* 
* Kawasaki Frontale
* FIFA.com - Jong straddles the 38th parallel
Pietrafitta gasskraftverk

**Pietrafitta gasskraftverk** er et varmekraftverk beliggende i provinsen Perugia i regionen Umbria i Italia. Det har en installert produksjonskapasitet på 400 MW fordelt på én 250-MW blokk med kombinasjonssyklus gassturbiner, og 2 x 75 MW blokker med dampturbiner. Anlegget ble utbygd fram til siste modernisering i 2004. Brenselstypen er naturgass, og operatør er energiselskapet Enel SpA. Utstyret er levert vesentlig av Ansaldo og Siemens.

Utslippene av CO2 i 2008 var på om lag 683.219 tonn, drøye tjue prosent over dette årets utslippskvote og betydelig mindre enn 2007-utslippene.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Gas Turbine and Combined-Cycle Plants in Italy – Northern Italy».
Torviscosa kraftverk

**Torviscosa kraftverk** er et varmekraftverk beliggende i provinsen Udine i regionen Friuli-Venezia Giulia i Italia. Det har en installert produksjonskapasitet på 785 MW fordelt på én 785 MW blokk med kombinasjonssyklus, 2+1  gassturbiner. Anlegget ble utbygd omkring 2006, og ligger i et meget stort industriområde med en kjemisk fabrikk opprinnelig fra 1937. Brenselstypen er naturgass og dieselolje, og operatør er energiselskapet Edison SpA. Utstyret er levert vesentlig av Alstom og Toshiba.

Utslippene av CO2 i 2008 var på om lag 1.432.650 tonn, praktisk talt helt identisk med dette årets utslippskvote, og ørlite lavere enn 2007-utslippene.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Gas Turbine and Combined-Cycle Plants in Italy – Northern Italy».
Magica (album)

***Magica *** er det åttende studioalbumet til Dio.

Albumet ble utgitt 21. mars 2000 på Spitfire Records. Tilbake i bandet er bassisten Jimmy Bain og gitaristen Craig Goldy. Albumet er et konseptalbum og skulle opprinnelig være del en av en trilogi, men del to og tre ble aldri laget da Ronnie James Dio døde av magekreft i 2010. Han rakk allikevel å lage flere studioalbum før han døde.

## Sporliste
# «Discovery» – 0:54
# «Magica Theme» – 1:16
# «Lord of the Last Day» – 4:04
# «Fever Dreams» – 4:37
# «Turn to Stone» – 5:19
# «Feed My Head» – 5:39
# «Eriel» – 7:25
# «Challis» – 4:25
# «As Long as It's Not About Love» – 6:04
# «Losing My Insanity» – 5:04
# «Annica» [Japansk bonusspor] – 3:46
# «Otherworld» – 4:56
# «Magica» (Reprise) – 1:53
# «Lord of the Last Day»(Reprise) – 1:44
# «Magica Story» – 18:26

## Personell
* Ronnie James Dio – vokal, keyboard, strykerarrangementer
* Craig Goldy – gitar, keyboard, strykerarrangementer
* Jimmy Bain – bass
* Simon Wright – trommer
* Scott Warren – keyboard

## Eksterne lenker
*
Lonesome Town

**«Lonesome Town»** er en amerikansk sang med melodi og tekst av Baker Knight. 

En versjon med Ricky Nelson ble en hitsingle i USA i 1958.

Psychobillybandet The Cramps gjorde en coverversjon av sangen på EP-platen *Gravest Hits*. Den var også med på samlingen *Off the Bone*.

Paul McCartney spilte inn en versjon, som ble utgitt på hans album *Run Devil Run* i 1999.

Den australske sangeren Jason Donovan har også spilt inn sangen. Den ble utgitt på hans album *Let It Be Me* i 2008.

Tiguana Bibles har også en coverversjon av denne sangen på sitt album *Child of the Moon*.

## Norsk versjon
Thor Norås har skrevet en norsk tekst. Dem norske tittelen er «Seksten år».

### Innspilling
* Harald Pettersen med Sigurd Jansens orkester. Utgitt på singlen Philips 353&nbsp;175&nbsp;PF.

## I media
* Sangen er med i soundtracket til filmen *[[Pulp Fiction]]*.
* Den er også med i videospillet *Stubbs the Zombie in a Rebel Without a Pulse* i en coverversjon med bandet Milton Tapes.

## Listeplassering
Ricky Nelson nådde en syvendeplass med sangen på Billboard Hot 100-listen i 1958.

## Referanser
Den lokale boblen

**Den lokale boblen** er et tomt område i det interstellare medium i Melkeveiens Orion-arm. Området er minst 300&nbsp;lysår i tverrsnitt og har en tetthet av nøytralt hydrogen som kun utgjør en tidel i forhold til de 0,5&nbsp;atomer per cm³ som er gjennomsnittet for det interstellare medium i Melkeveien som helhet. Den varme, diffuse gassen i den lokale boblen utstråler røntgenstråler, og den meget sparsommelige og varme gassen i boblen er et resultat av en supernova som eksploderte i løpet av de siste to til fire millioner år. Den mest sannsynlige kandidaten til å være resten av denne supernovaen er Geminga («Gemini gammastrålekilden») som er en pulsar i stjernebildet Tvillingene.

Den lokale boblen grenser opp til andre bobler med lav stofftetthet i det interstellare medium, herunder spesielt Loop I-boblen. Denne ble dannet av en supernova i stjernevinden i Scorpius-Centaurus assosiasjonen omkring 500&nbsp;lysår fra solen. Andre bobler, som grenser til den lokale boblen, er Loop II-boblen og Loop III-boblen.

Loop I-boblen rommer blant annet den røde superkjempen Antares.

Solsystemet har beveget seg gjennom den regionen som nå er omfattet av den lokale boblen i løpet av de siste fem til ti millioner år. Regionens nåværende plassering er i den lokale interstellare skyen, som er en mindre region med større stofftetthet inne i boblen. Skyen ble dannet der den lokale boblen og Loop I-boblen møttes. Gassen i den interstellare skyen har en tetthet på omkring 0,1&nbsp;atom per cm³.

Den lokale boblen er ikke kuleformet, men synes å innsnevres i det galaktiske planet, slik at den blir litt egge- eller ellipseformet. Det er mulig at den utvider seg oppover eller nedover, og dermed har timeglassform.

## Galleri

## Referanser




## Eksterne lenker
*  Near-Earth Supernovas, 6. januar 2003 – Artikkel hos NASA, via science.nasa.gov ()
*  A Breeze from the Stars, 17. desember 2004 – Artikkel hos NASA, via science.nasa.gov ()
Isab Energy gasskraftverk

**Isab Energy gasskraftverk**, (italiensk: *Centrale Termoelletrico Isab Impianti Sud*) er et varmekraftverk beliggende ved Prioli Gargallo-raffineriet i provinsen Siracusa i regionen Sicilia i Italia. Det har en installert produksjonskapasitet på 552 MW fordelt på 2 x 276 MW blokker med kombinasjonssyklus 1+1 gassturbiner. Anlegget ble utbygd fram til 2000. Brenselstypen er naturgass og syngass utvinnet fra rafinneriets sfalt-produksjon, og operatør er energiselskapet ISAB Energy SpA – som rafinerriselskapets ISAB's energivirkeomhet. Utstyret er levert vesentlig av Siemens og Ansaldo.

På samme industriområde ligger Enel's større Priolo Gargallo gasskraftverk på 750 MW, som ikke utnytter syngass, men er et moderne kombinasjonssyklus gasskraftverk med to nye gassblokker og to eldre dampblokker.

Utslippene av CO2 fra hele Isab-anlegget i Siracusa i 2008 var på om lag 396.956 tonn, nesten 200.000 tonn under dette årets utslippskvote og om lag 3.000 tonn lavere enn 2007-utslippene.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Gas Turbine and Combined-Cycle Plants in Italy – Southern Italy».
Tyskland under Sommer-OL 1928

**Tyskland under Sommer-OL 1928**. 296 sportsutøvere, 261 menn og trettifem kvinner, fra Tyskland deltok i seksten sporter under Sommer-OL 1928 i Amsterdam. Tyskland ble nest beste nasjon med ti gull-, sju sølv- og fjorten bronsemedaljer. 

## Medaljer

   
## Medaljevinnerne
Rizziconi gasskraftverk

**Rizziconi gasskraftverk** er et varmekraftverk beliggende i provinsen Reggio Calabria i regionen Calabria i det sørlige Italia. Det har en installert produksjonskapasitet på 760 MW fordelt på 2 x 380 MW blokker med kombinasjonssyklus 1+1 gassturbiner. Anlegget ble utbygd omkring 2005–2008. Brenselstypen er naturgass, og operatør er energiselskapet EGL Italia SpA. Utstyret er levert vesentlig av Ansaldo.

## Se også
* Liste over verdens største olje- og gasskraftverk

## Referanser


## Eksterne lenker
* IndustCards – «Gas Turbine and Combined-Cycle Plants in Italy – Southern Italy».
Estland under Sommer-OL 1996

**Estland under Sommer-OL 1996**. Førtitre sportsutøvere, trettifem menn og åtte kvinner, fra Estland deltok i tretten sporter under Sommer-OL 1996 i Atlanta. De vant ikke noen medaljer. Roeren Jüri Jaanson var Estlands flaggbærer under åpningsseremonien.

## Medaljer

## Eksterne lenker
* Resultater og profilside  på sports-reference.com
Dalum kloster

**Dalum kloster** er et gammelt dansk benediktinernonnekloster i den sydlige utkant av Odense på Fyn, og som omtales første gang i 1197. Klosteret ble grunnlagt på Nonnebakken i Odense før 1188, og flyttet til Dalum mellom 1193 og 1202.

Klosteret ble kalt Christiansdal fra 1682 til 1906, men fikk det opprinnelige navnet tilbake i 1906, da den katolske Sankt Hedvigsordenen flyttet inn. Den kanskje mest berømte eieren av Dalum kloster, var Ellen Marsvin, som fikk eiendommen av Christian IV i 1620. Det var her kongens kone til venstre hånd, Kirsten Munk, møtte sin elsker greve Otto Ludvig av Salm.

## Fredning
Dalum ble fredet i 1918, fredningen ble imidlertid delvis opphevet i 2017 og gjelder fra dette tidspunkt kun nordfløyen i det trefløyede anlegget.

## Eiere av Dalum kloster
*(1197–1536) Benediktinernonnekloster
*(1536–1662) Kronen
*(1662–1682) Jens Lassen
*(1682) Kronen
*(1682–1704) Diderik Schult
*(1704–1719) Ermgaard Sophie Christoffersdatter Gabel gift Schult
*(1719–1722) Slekten Schult
*(1722–1764) Kronen
*(1764–1801) Christian Benzon 
*(1801–1804) Jacob Christiansen Benzon
*(1804–1840) Peter Ulrik Frederik Christiansen Benzon
*(1840–1882) Christian Frederik Otto Petersen Benzon 
*(1882–1891) Frederik Herman Christian baron de Falsen Zytphen-Adeler
*(1891–1902) Enke Fru Christine Lange gift Rump (hovedbygningen)
*(1902–1906) Enke Fru Christine Langes dødsbo (hovedbygningen)
*(1906–) Skt. Hedvigsordenen (hovedbygningen)
## Referanser

## Eksterne lenker
* 
* Den store danske

__NOTOC__
Arkeologiåret 1613

**Arkeologiåret 1613** er en oversikt over blant annet utgravninger, fødte og avdøde personer med tilknytning til arkeologi i 1613.

## Funn

* Rester av Proserpina-tempelet blir utgravd i Mtarfa, Malta. Mesteparten av marmorblokkene ble seinere benyttet som dekorative elementer i nye bygninger.

## Fødsler
*15. januar – Giovanni Pietro Bellori, italiensk arkeolog (død 1696)

## Dødsfall
*26. august – George Owen av Henllys, antikvar, forfatter og naturforsker fra Wales (født 1552)
*Edward Brerewood, engelsk matematiker, logiker og antikvar (født ca. 1565)

## Referanser
Paraguayansk guarani

**Paraguayansk guarani** (symbol ₲) er myntenheten i Paraguay. Den første versjonen av guarani ble lansert av statsbanken den 5. oktober 1943. Den erstattet da paraguayansk peso. Myntenheten har navn etter guaranifolket.

Banco Central del Paraguay hadde i 2018 i sirkulasjon sedler pålydende 2000, 5000, 10000, 20000, 50000 og 100000 guarani, mens myntserien omfattet 50, 100, 500 og 1000 guarani.

## Referanser
Egypt under Sommer-OL 1996

**Egypt under Sommer-OL 1996**. Tjueni sportsutøvere, tjuesju kvinner og to menn, fra Egypt deltok i åtte sporter under sommer-OL 1996 i Atlanta. De vant ikke noen medaljer.

## Medaljer

## Eksterne lenker
* Resultater og profilside  på sports-reference.com
John Hattie

**John Allan Clinton Hattie** (født 1950) er en newzealandsk utdanningsforsker. Han er professor i pedagogikk ved University of Melbourne i Australia. 

Hattie tok lærerutdanning på New Zealand tidlig på 1970-tallet og doktorgrad fra Universitetet i Toronto fra 1981. Han har særlig forsket på og undervist om testing, måling, psykometri og statistiske metoder i utdanningsvitenskap. Før han i 2011 ble instituttleder i Melbourne, var han pedagogikkprofessor ved Universitetet i Auckland i New Zealand.

Hattie er mest kjent sin forskning hva som har størst effekt på elevenes læring. I 2009 publiserte han boka *Visible learning* basert på 15 års arbeid hvor han sammenfattet 800 metastudier av hvilke tiltak som fremmet læring. I undersøkelsen gjorde han 138 forskjellige tiltak sammenlignbare ved å bruke statistisk effektstørrelse som felles målestokk slik at tiltakene kunne rangeres fra de mest til minst effektive.  
En av Hatties funn var at fordi nesten alle tiltak det hadde vært forsket på rapporterte om en positiv effekt  (nærmere 95%), var det bare de tiltak som hadde større effekt enn gjennomsnittet som var pedagogisk interessante.

Noen aspekter ved Hatties bruk av statistiske metoder er blitt kritisert.

## Bibliografi
* *Synlig læring: et sammendrag av mer enn 800 metaanalyser av skoleprestasjoner* Cappelen Damm, 2013 ISBN 978-82-02-41517-4 (originaltittel: *Visible learning synthesis of over 800 meta-analyses relating to achievement*, 2009)
* *Synlig læring for lærere: maksimal effekt på læring* Cappelen Damm, 2013 ISBN 978-82-02-41518-1 (originaltittel: *Visible learning for teachers*, 2011) 
* *Synlig læring: hvordan vi lærer*, skrevet sammen med Gregory Yates. Tilrettelagt for norske forhold av Terje Ogden Cappelen Damm 2014 ISBN 978-82-02-44307-8 (originaltittel: *Visible learning and the science of how we learn*, 2014)
* *Intelligence and Intelligence Testing* sammen med Richard B Fletcher, Routledge 2011 ISBN 0415600928

## Referanser


## Eksterne lenker
* visible-learning.org
Den tropiske stormen Agatha

**Den tropiske stormen Agatha** var den første tropiske syklonen i orkansesongen i Stillehavet 2010. Agatha ble dannet i den intertropiske konvergenssonen, et lavtrykksområde med mye tordenvær som omkranser jorda i den tropiske klimasonen. Systemet utviklet seg til et tropisk lavtrykk 29. mai og oppløste seg 30. mai. Vindstyrken nådde 75 km/t og laveste trykk ble målt 1000 mbar (hPa; 29.53 inHg). Agatha traff land nær Guatemalas grense mot Mexico sent den 29. mai. Stormen førte til kraftig regn over hele Mellom-Amerika. Én person mistet livet i Nicaragua, mens 12 personer mistet livet og 11 ble meldt savnet etter jordskred. Tre dødsfall ble også rapportert i El Salvador. 

## Meteorologisk historikk

Agatha hadde sitt opphav i et område med konveksjon, eller tordenvær, som utviklet seg 24. mai utenfor vestkysten av Costa Rica. Det var på det tidspunktet et tråg i området som strakk seg over til det sørvestlige karibiske hav, knyttet til den intertropiske konvergenssonen. Systemet drev mot nordvest og forholdene lå til rette for videre utvikling. Konveksjonen ble mer konsentrert den 25. mai, og National Hurricane Center gjorde oppmerksom på muligheten for utviklingen av et tropisk lavtrykk. Systemet ble noe mer uorganisert dagen etterpå, men uværet lå i et svært fuktig område og flere lavnivåsentre organiserte seg gradvis til ett. Uværet fortsatte å organisere seg på tross av manglende veldefinert sirkulasjon. Systemet ble oppgradert til *det tropiske lavtrykket 1-E* av National Hurricane Center den 29. mai etter konveksjonen og sirkulasjonen var blitt bedre organisert. National Hurricane Center begynte å sende ut bulletiner på syklonen, som lå ca 475 kilometer vest for San Salvador i El Salvador.

Etter å ha blitt oppgradert til en tropisk syklon lå systemet i et miljø med lite vindskjær og vanntemperaturer på 30º C. Lavtrykket ble derfor ventet å øke i styrke, men det fjellpregete landskapet langs kysten av Mellom-Amerika hindret betydelig intensifisering. Lavtrykket beveget seg sakte mot nordøst rundt den vestlige periferien av en rygg over nordlige Sør-Amerika. Flere timer senere ble det ved hjelp av satellitter påvist kraftig nok vind til at lavtrykket kunne oppgraderes og navngis den tropiske stormen Agatha. Det ble gjort oppmerksom på 40 % risiko for stormen kom til å øke kraftig i styrke da den eneste begrensende faktoren var nærheten til land. Stormen økte derimot lite i styrke, med høyeste vindstyrke målt til 75 km/t og laveste trykk 1000 mbar. To timer etter å ha nådd denne styrken skiftet Agatha plutselig retning mot nord og traff land nær Guatemalas grense mot Mexico.

Etter å ha truffet land fortsatte Agatha å forårsake flom og jordskred. Vindstyrken var ikke lenger på tropisk storm-nivå da Agatha traff land. Systemet svekket seg raskt over land, med vindstyrke ned mot 40 km/t og trykk opp mot 1007 mbar før det begynte å gå i oppløsning.

## Eksterne lenker
* 
* National Hurricane Centers bulletinarkiv for den tropiske stormen Agatha
Besti flokkurinn

**Besti flokkurinn** (norsk oversettelse: «Det beste partiet») var et politisk parti på Island.

Det ble grunnlagt i november 2009 av Jón Gnarr, som var kjent som komiker og skuespiller. Det var på den tiden betydelig misnøye med de politiske forholdene på Island etter finanskrisen, og Besti flokkurinn var en protest mot krisepolitikken. Besti flokkurinn erklærte at det ikke ville oppfylle sine egne valgløfter. Partiet kritiserte politikere og bankfolk, og mente at de andre partiene var korrupte, så de lovte å være åpenlyst korrupt. Partiets program inneholdt også å slette all gjeld, gratis kollektivtransport for studenter og tapere, gratis håndklær i alle svømmehaller, en isbjørn til byens dyrehage, og bygge en Disney-temapark ved Keflavík internasjonale lufthavn.

Besti flokkurinn stilte til valg ved kommunevalget i Reykjavík i mai 2010, og det ble byens største parti med 34,7 prosent av stemmene. Besti flokkurinn fikk 6 av 15 representanter i bystyret og fikk Jón Gnarr valgt til Reykjavíks borgermester med støtte fra sosialdemokratiske Samfylkingin. Besti flokkurinn tok etter hvert en mer seriøs posisjon som et sentrum–venstreparti.

I 2010 hadde Besti flokkurinn nærmere 1&nbsp;200 medlemmer.

I 2012 dannet Besti flokkurinn sammen med to uavhengige medlemmer av Alltinget partiet Björt framtíð, som stilte ved alltingsvalget i april 2013.

Besti flokkurinn stilte ikke til valg i Reykjavík i 2014. Partiet ble oppløst etter at Jón Gnarr gikk av som borgermester.

## Referanser


## Eksterne lenker
*
Poul Niclasen (bokhandler)

:*Må ikke forveksles med pressemannen [[Poul Niclasen]].*

**Poul Niclasen** (1852–1905) var en færøysk bokhandler, lærer og politiker.

Han kom fra en bondeslekt i Sørvágur og gikk lærerseminaret i Tórshavn.

Han giftet seg i 1891 med Sigrid Jacobsen og ble medeier i svigerfarens bokhandel, H.N. Jacobsens Bókahandil i Tórshavn.

Niclasen var innvalgt på Lagtinget fra Suðurstreymoy 1893–1897 og 1901–1905. Han satt også i Færøyenes skoledireksjon i noen år.

Han var kasserer for avholdsbladet *[[Dúgvan]]*.

## Referanser
Arkeologiåret 1617

**Arkeologiåret 1617** er en oversikt over blant annet utgravninger, fødte og avdøde personer med tilknytning til arkeologi i 1617.

## Utforskninger

## Utgravninger

## Funn

## Publiseringer

## Andre hendelser

## Fødsler
*Januar – Francesco Antonio Picchiatti, arkitekt, ingeniør og arkeolog (død 1694)
*23. mai – Elias Ashmole, engelsk antikvar og politiker (død 1692)
*Giovanni Angelo Canini, italiensk maler, gravør og arkeolog (død 1666)

## Dødsfall
*6. februar – Prospero Alpini, venetiansk lege og botaniker som skrev *Historiæ Ægypti Naturalis* (født 1553)
Australia under Sommer-OL 1984

**Australia under Sommer-OL 1984**. 242 sportsutøvere, 169 menn og 73 kvinner fra Australia deltok i 26 grener under Sommer-OL 1984 i Los Angeles. Australia kom på 14.-plass på den uoffisielle medaljestatistikken med fire gull-, åtte sølv- og tolv bronsemedaljer. Wayne Roycroft var Australias flaggbærer under åpningsseremonien.

## Medaljer

## Medaljevinnerne

## Kilder
* Resultater og profilside  på sports-reference.com
Luftforsvarets musikkorps

**Luftforsvarets musikkorps** (**LFMK**) er Trøndelags eneste profesjonelle musikkorps og er en del av Forsvarets musikk.

Korpset ble opprettet i 1818 som 5. Brigades Musikkorps og tilhørte frem til 2006 Hæren. I forbindelse med at Hæren i 1918 gikk over fra å bli organisert som brigader til å bli organisert som divisjoner skiftet korpset navn til 5. Divisjons Musikkorps. Herfra stammer kallenavnet Divisjonsmusikken som har blitt brukt om korpset helt frem til nyere tid. Dette på tross av at korpset allerede i 1953 skiftet navn til Forsvarets Distriktsmusikkorps Trøndelag.

I 2010 tok korpset i bruk Byscenen i Prinsens gate som sitt nye hjem. Der spiller de mesteparten av sine konserter i Trondheim og har i tillegg øvingsrom, notearkiv og kontorer for administrasjonen.

1. januar 2006 ble Forsvarets distriktsmusikkorps Trøndelag, overført til Luftforsvaret og gitt navnet Luftforsvarets musikkorps.

Korpset består av 28 profesjonelle musikere. Leif Arne Pedersen ble høsten 2011 ansatt som korpsets kunstneriske leder og sjefsdirigent. Han overtok etter Ole Edvard Antonsen som hadde denne rollen fra 2006 til 2010. Administrativ sjef og daglig leder er major Camilla Aicher.

LFMK mottok i 2015 Trondheim kommunes kulturpris innen det profesjonelle kunst- og kulturområdet.

## Referanser


## Eksterne lenker
* 
* 
*
Presidentvalget i Colombia 2010

**Presidentvalget i Colombia 2010** fant sted 30. mai og 20. juni. Et forslag til folkeavstemning som kunne ha tillatt sittende president Álvaro Uribe å stille til valg for en tredje periode ble avvist av domstolen i Colombia med 7 mot 2 stemmer i en avgjørelse 26. februar 2010. Ingen av kandidatene mottok over halvparten av stemmene 30. mai. I den andre valgrunden 20. juni vant Juan Manuel Santos over Antanas Mockus. Santos fikk 69 % av stemmene.

## Referanser
The Sugarcubes

**The Sugarcubes** (islandsk: *Sykurmolarnir*) var et alternativt rockeband fra Island, kjent for å hatt artisten Björk som vokalist.

Besetningen besto i det meste av gruppens levetid av Einar Örn Benediktsson, Thor Eldon Jónsson (som etterfulgte Friðrik Erlingsson i gruppens tidligste fase), Bragi Olafsson, Sigtryggur Baldursson, Margrét Örnólfsdóttir (som erstattet Einar Melax i tiden rundt debutalbumet) og Björk Guðmundsdóttir. Flere av medlemmene hadde tidligere samarbeidet i andre islandske band. 

Gruppen ble dannet sommeren 1986, ifølge deres egen versjon på samme dag som Björk fødte sitt første barn. De debuterte under navnet Sykurmolarnir høsten 1986 med singelen «Einn Mol'á Mann», som inneholdt sangen «Ammæli». Året etter fikk de sitt internasjonale gjennombrudd med en engelskspråklig versjon av sangen, «Birthday». De gjennomførte flere turneer i Europa og USA og ga ut tre musikkalbum: *[[Life's Too Good]]* 1988, *[[Here Today, Tomorrow Next Week!]]* (islandsk: *Illur Arfur!*) 1989 og *[[Stick Around For Joy]]* 1992. 

The Sugarcubes fikk en stor fanskare utenfor hjemlandet, spesielt i England, hvor de hadde platekontrakt med selskapet One Little Indian. De opplevde en liten nedtur med sitt andre album (førstesingel: «Regina»), mens det tredje albumet (førstesingel: «Hit») satte et verdig punktum for deres karriere. Gruppen ble oppløst i 1992.

17. november 2006 holdt The Sugarcubes en enkelt gjenforeningskonsert i Reykjavík i anledning 20-årsjubileet for utgivelsen av debutsingelen.

## Eksterne lenker
*
Aljosja

**Olena Kutsjer** (ukrainsk: Олена Кучер, født 1986) er en ukrainsk sanger. Hun er best kjent under artistnavnet **Aljosja** (ukrainsk: Aльоша, engelsk transkripsjon: Alyosha).

Hun deltok for Ukraina i Eurovision Song Contest 2010, med sangen «Sweet People». Bidraget kvalifiserte seg til finalen, der det kom på en tiendeplass. 

Kutsjer har vært musikkinteressert hele livet, men karrieren skjøt fart da hun flyttet til hovedstaden Kyiv som 18-åring. Der begynte hun å studere ved Kyivs nasjonaluniversitet for kultur og kunst, ved fakultetet for popsang. Under studiene startet hun også sitt eget plateselskap sammen med noen venner. 

Hun har samarbeidet med flere kjente ukrainske artister, og i 2008 inngikk hun en platekontrakt med Catapult Music, og hun har spilt inn et engelskspråklig album i USA. 

## Referanser


## Eksterne lenker
* 
* 
*
Bernard Granger

**Bernard Granger**, kjent under kunstnernavnet **Blexbolex**, (født 1966) er en fransk illustratør, bildebokforfatter og serietegner. 

Blexbolex har gitt ut tolv bildebøker og mange tegneseriealbum og -hefter. Hans visuelle verden er stilisert, dekorativ og fargesterk, ofte i en nostalgisk 1950-tallsstil og med en humoristisk tilnærming. Blexbolex har oppnådd stor nasjonal og internasjonal anerkjennelse, og  i 2009 vant han prisen *Goldene Letter* for boka *L’imagier des Gens* (2008) under Bokmessa i Leipzig i konkurranse med 704 bøker fra 36 land. Samme år utgav Magikon forlag boka på norsk under tittelen *Bilder av folk*. I 2010 kom oppfølgeren *Årstidene* på norsk.

## Referanser


## Eksterne lenker
* Det norske forlagets presentasjon av Blexbolex'  ''Bilder av folk''
Arkitekturåret 1690

**Arkitekturåret 1690** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1690.

__TOC__

## Bygninger

* Cappella della Sacra Sindone (Det Hellige Likkledets Kapell) i Torino tegnet av Guarino Guarini, fullføres.
* 1690→1700: to barokke palasser bygges i Vilnius, Sapieha-palasset og Slushko-palasset, tegnet av Pietro Perti.
*ca. 1690→1700: Stoltz' reperbane anlegges i Sandviken utenfor datidens Bergen.

## Hendelser

## Fødsler
* Richard Cassels, tyskirsk arkitekt (død 1751)

## Dødsfall
…
Arkitekturåret 1697

**Arkitekturåret 1697** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1697.

__TOC__

## Bygninger

* 1695→1699: Craigiehall, nær Edinburgh, Skottland, tegnet av William Bruce
* 1690→1700: To barokke palasser bygges i Vilnius, Sapieha-palasset og Slushko-palasset, tegnet av Pietro Perti.

## Hendelser

## Fødsler

## Dødsfall
* 31. desember – Lucas Faydherbe, flamsk (dagens Belgia) billedhugger og arkitekt (født 1617)
Foretaksstyring

**Foretaksstyring** er en styrings- og kontrollprosess, som inkluderer eierstyring, selskapsledelse, risikostyring, internkontroll, særlig oppfølging av regnskapsrapporteringen og revisor.

I Norge er ansvaret for dette regulert i blant annet aksjeloven, samt rapporteringsplikten i regnskapsloven.  

Det er styrets og revisjonsutvalgets ansvar som er regulert, ikke daglig ledelsers ansvar.
Arkitekturåret 1691

**Arkitekturåret 1691** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1691.

__TOC__

## Bygninger
 

* Byggingen av Invalide-kapellet av Jules Hardouin-Mansart fullføres (påbegynt 1679).
* 1690→1700: To barokke palasser bygges i Vilnius, Sapieha-palasset og Slushko-palasset, tegnet av Pietro Perti.

## Hendelser

## Fødsler
* 17. juni – Giovanni Paolo Pannini, italiensk maler og arkitekt (død 1765)

## Dødsfall
* 8. februar – Carlo Rainaldi, italiensk arkitekt (født 1611)
Ricinuler

**Ricinuler** (Ricinulei) er en lite kjent gruppe av edderkoppdyr.

## Utseende
Middelsstore (5–10&nbsp;mm), litt flate edderkoppdyr med svært tykt, skulpturert skall. Foran forkroppen sitter den en hettelignende struktur (*cucullus*) som kan heves og senkes og dekke munndelene når den er senket. De nålevende artene mangler øyne, men dette fantes hos noen fossile arter. Chelicerene er forholdsvis små, to-leddete og sakselignende. Pedipalpene er beinlignende, men ender i en klosaks. Det andre beinparet er lengre enn de øvrige, med haker for å gripe byttet. Det tredje beinparet hos hannene er omdannet til paringsorganer. Bakkroppen er tydelig ledd-delt, det er en markert innsnevring mellom forkropp og bakkropp.

## Levevis
Ricinuler er funnet mellom løvstrø og i huler. Ellers er lite kjent om hvordan de lever. De er rovdyr som spiser små leddyr, kanskje særlig spretthaler.

## Reproduksjon
I likhet med edderkoppene har ricinulene utviklet sekundære kjønnsorganer hos hannene, men her er det det tredje beinparet, ikke pedipalpene, som har fått denne funksjonen. Disse beina har en utvekst på fotleddet med en fure som hannen fyller med sperm fra kjønnsåpningen før paringen. Under paringen omfavner hannen hunnen bakfra og fører det spesialiserte beinet inn i hennes kjønnsåpning. Hunnen legger ganske store egg som hun bærer med seg under hetten og som klekker til seks-beinte larver, et trekk de har felles med middene.
Det andre stadiet (nymfer) har åtte bein som de voksne.

## Utbredelse
Gruppen er utbredt i tropisk Afrika og i varme områder av Amerika.

## Fossile arter
Det er kjent fossiler av gruppen fra så langt tilbake som karbon-tiden.

## Systematisk inndeling

Inndelingen følger http://tolweb.org/Arachnida. Ricinulenes søstergruppe er sannsynligvis den utdødde ordenen Trigonotarbida.

* rekke leddyr, Arthropoda
** underrekke Chelicerata
*** klasse edderkoppdyr, Arachnida – omfatter de landlevende cheliceratene
**** underklasse Micrura
***** gruppe Acaromorpha
****** orden **ricinuler**, Ricinulei Thorell, 1892
******* gruppe Neoricinulei Selden, 1993 – alle nålevende arter hører til her
******** familie Ricinoididae Ewing, 1929
********* slekten *[[Cryptocellus]]* Westwood, 1874 – Amerika
********* slekten *[[Pseudocellus]]* Platnick, 1980 – Amerika
********* slekten *[[Ricinoides]]* Ewing, 1929 – Afrika
******* gruppe Palaeoricinulei Selden, 1993 – bare fossile arter
******** familie Poliocheridae Scudder, 1884
******** familie Curculioididae Cockerell, 1916

## Referanser


## Eksterne lenker
* 
* Tree of life Edderkoppdyr (engelskspråklig)
* Bilder av Ricinulei
Sous les ponts de Paris

**«Sous les ponts de Paris»** er en fransk populærmusikksang fra 1914 med melodi av Vincent Scotto og tekst av Jean Rodor.

Engelsk tittel er «Under the Bridges of Paris». Teksten ble skrevet av Dorcas Cochran.

Eartha Kitt, Henri René and his orchestra & chorus spilte inn en versjon av sangen i New York City 25. oktober 1953. Den ble utgitt av RCA Victor Records med katalognummer 20-5502 (i USA) og av EMI på His Master's voice-etiketten med katalognummer B&nbsp;10647. I Norge ble sangen utgitt på His Master's Voice A.L.&nbsp;3471. I Storbritannia og USA ble den også utgitt på LP-platen *That Bad Eartha*. I USA hadde den betegnelsen RCA Victor LPM-1183.

Dean Martin spilte inn sin versjon 22. april 1954. Den ble utgitt på singler både i Storbritannia og i USA. I USA hadde den betegnelsen Capitol F-3036.

Sangen ble fremført av den polske sangeren Violetta Villas på hennes Las Vegas-shows i slutten av 1960-årene.

## Norske versjoner
Axel Andresen og Otto Nielsen har skrevet norske tekster. På Lillebjørn Nilsens versjon er ingen tekstforfatter angitt.

## Listeplasseringer

## Referanser
Hagan (Eggedal)

**Hagan** i Eggedal (cirka 530 moh.) er et småbruk og en boligeiendom i Sigdal kommune, der deler av bygningsmassen nå er museum og inngår i Buskerudmuseet. Stedet er kjent som kunstnerhjemmet til Christian Skredsvig (1854–1924), som stort sett virket og bodde der i årene 1894–1924. Det tidligere kunstnerhjemmet har adresse **Christian Skredsvigs vei 161, 3359 Eggedal**.

Hagan ligger høyt og luftig til, et stykke oppe i sørvesthellinga mot Norefjell og nord for Eggedal sentrum. Det er kort til snaufjell fra plassen. For å komme dit må man følge Tempelseterveien fra Eggedal sentrum et stykke, og så ta av inn i Christian Skredsvigs vei og følge denne veien til enden, der Hagan ligger.

Hagan var opprinnelig en husmannsplass, som Skredsvig kjøpte i 1894. Først ominnredet han låven til ateliér, og etter hvert ble huset utvidet og utviklet, slik at det kunne tjene som familiebolig da han i 1898 giftet seg for annen gang, med den langt yngre Beret Knudsdatter Holt. Da hadde paret allerede i 1897 fått datteren Solveig, det første av fire barn.

Skredsvig bodde her med sin familie det meste av tiden fra 1898 til sin død i 1924, lengst avbrutt av 3 års opphold på Slemdal ved Kristiania fra 1904. Hjemme på Hagan malte og skrev han, og mottok besøk av kolleger. Særlig hadde han kontakt med Theodor Kittelsen som bodde på Lauvlia ved Soneren, snaut tre mil lenger sør i dalen. Hustruen Beret hadde gått i «husmorlære» hos fru Inga Kittelsen i 1896. Sommeren 1899 hadde han, etter tilskyndelse fra Harriet Backer, sommerskole for ca 20 av Backers malerelever. Mellom disse var Søren Onsager, Arne Lærum, Rudolf Thygesen og Torstein Torsteinson. Torsteinson hadde også sommeren 1898 besøkt Hagan, og sammen med Theodor Lauveng hadde han hjulpet Skredsvig med husbygging, i bytte mot malerundervisning.

Huset og livet der er skildret i Skredsvigs delvis selvbiografiske roman *Evens hjemkomst* (1916), og huset, eksteriøret og miljøer fra Eggedal er avbildet i en lang rekke av Skredsvigs malerier, blant annet *Utsikten fra Hagan, Eggedal* (1899), *Beret vasker kjøreler i bekken* (udatert), *Hagan vinterstid* (udatert), *Åsjuvet* (1894), *Jupsjøen* (1904) og *Vesla en vinterdag i Hagan* (1901).

Huset eies fremdeles av Skredsvigs etterkommere, og ble åpnet som privat museum i 1993. Museet er åpent i sommermånedene, og markedsføres som en del av «Kunstnerdalen».


Hagan 1.JPG|Hagan fra oppkjørselen
Hagan seen from the garden.JPG|Hagan sett fra hagen


## Litteratur
* *Norske kunstnerhjem*; temanummer av *[[Fortidsvern]]*; nr 3, 2005
* Finn Jor og Jiri Havran. *Norske kunstnerhjem*. Boksenteret, 1997 (*[http://urn.nb.no/URN:NBN:no-nb_digibok_2009031204044 bokhylla.no] – fulltekst)
* Ingrid Reed Thomsen. *Chr. Skredsvig''. Grøndahl Dreyer, 1995. ISBN 82-504-2198-1

## Eksterne lenker
*
Svepeskorpioner

* Thelyphonida
* Schizomida

**Svepeskorpioner** (Camarostomata = Uropygi i vid forstand) er en gruppe edderkoppdyr. Gruppen omfatter to ordener, Thelyphonida og Schizomida.

## Utseende
Ordene Thelyphonida er store (25–85&nbsp;mm), kraftige, mørkfargede edderkoppdyr, mens Schizomida er små (maksimalt 7&nbsp;mm), slanke og bleke. Begge har en haletråd. Pedipalpene er kraftige og piggete. Det første beinparet er lange og tynne og brukes som følere.

## Levevis
I likhet med skorpionene er de nattaktive rovdyr som trivest godt i både tørre og litt fuktigere områder. Ulikt mange andre edderkoppdyr har de ikke giftkjertler, men river i stykke byttet med de meget kraftige, piggete pedipalpene. De kan forsvare seg ved å sprøyte ut en eddikluktende væske, derav det amerikanske navnet "vinegarroons" på noen av de større artene.

## Utbredelse
De er først og fremst utbredt i varme områder.

## Systematisk inndeling

* rekke Leddyr, Arthropoda
** underrekke Chelicerata
*** klasse Edderkoppdyr, Arachnida – omfatter de landlevende cheliceratene
**** gruppe Micrura
***** gruppe Megoperculata
****** gruppe Tetrapulmonata
******* gruppe Pedipalpi
******** gruppe svepeskorpioner (i vid forstand), Camarostomata
********* orden Schizomida
********* orden Thelyphonida (før kalt Uropygi)
********** familie *Thelyphonidae* Lucas 1835

## Kilder

## Eksterne lenker
* 
* Bildegalleri over nordamerikanske Thelyphonida
* Bildegalleri over nordamerikanske Schizomida